আশ্রিত রোহিঙ্গাদের মানুষ করার দায় বাংলাদেশ সরকারকে নিতে হবে। ইসলামি দলগুলো চাইবে ওদের জঙ্গি বানাতে। চোরাকারবারিরা চাইবে ওদের চোরাকারবারে ঢোকাতে। মাদক ব্যবসায়ীরা চাইবে ওদের মাদক ব্যবসায় নামাতে। শিশু পাচারকারীরা চাইবে ওদের দিয়ে শিশু পাচার করতে। কিন্তু সরকারকে চাইতে হবে ওরা মানুষ হোক। সরকার মন দিয়ে চাইলে সেটি না হয়ে যাবে কোথায়? সরকার নিশ্চয়ই জানে অসভ্য আর অশিক্ষিতকে সভ্য আর শিক্ষিত করতে হলে কী পদক্ষেপ নিতে হয়। মিয়ানমার থেকে রাষ্ট্রের নির্যাতন সইতে না পেরে রোহিঙ্গা-মুসলিমরা দেশান্তরী হচ্ছে। কোনও না কোনও দেশকে তো তাদের জায়গা দিতে হবে। এরা তো মানুষ-প্রজাতি।